**Prašymų dėl vaiko priėmimo į ikimokyklinio ar priešmokyklinio ugdymo grupę ir išbraukimo iš ikimokyklinio ar priešmokyklinio ugdymo grupės sąrašo pateikimas**

Prašymą dėl vaiko **priėmimo** į ikimokyklinio ir priešmokyklinio ugdymo grupę ar prašymą dėl vaiko **išbraukimo** iš ikimokyklinio ir priešmokyklinio ugdymo grupės sąrašo tėvai (globėjai) gali pateikti el. paštu dokumentai@kaisiadorys.lt arba tiesiogiai Kaišiadorių rajono savivaldybėje – **I aukšte, 119 kabinete.**

Prie prašymo **dėl vaiko priėmimo** pridedama vaiko **gimimo liudijimo kopija**. Prašyme pažymima, kuriuo **vienu iš prioritetų** tėvai (globėjai) gali pasinaudoti (už prašymuose nurodytų duomenų teisingumą atsako tėvai (globėjai).

Prašyme priimti vaiką į Švietimo įstaigą būtina nurodyti šiuos duomenis: **vaiko vardas, pavardė, gimimo data, deklaruotos gyvenamosios vietos adresas; pageidaujama lankyti švietimo įstaiga; pageidaujama vaiko priėmimo į ikimokyklinio / priešmokyklinio ugdymo grupę data; tėvų (globėjų) kontaktiniai duomenys (telefono numeris, elektroninio pašto adresas)** ir kita (***rašoma aiškiai ir įskaitomai***); **duomenys, kuriais vadovaujantis yra teikiami prioritetai** priimant vaiką į Švietimo įstaigą.

Prašymą dėl vaiko **išbraukimo** iš ikimokyklinio ar priešmokyklinio ugdymo grupės sąrašo tėvai (globėjai) pateikia **ne vėliau kaip paskutinę vaiko ugdymo įstaigoje dieną** (**paskutinė ugdymo įstaigos lankymo diena – išbraukimo diena**; atgaline data prašymai netenkinami).

Prašymų formas ir kitą informaciją galima rasti savivaldybės interneto svetainėje ir švietimo įstaigų interneto svetainėse:

[www.kaisiadorys.lt](http://www.kaisiadorys.lt)

<https://kaisiadorys.lt/veiklos-sritys/svietimas/centralizuotas-vaiku-priemimas-i-kaisiadoriu-rajono-savivaldybes-svietimo-istaigas/1671>

Informaciją teikia Kaišiadorių rajono savivaldybės administracijos švietimo, kultūros ir sporto skyriaus specialistė, **mob. 8 676 97 288.**